《安仁县有大第一区官兵纵暴主人谷氏避不敢居三年矣县尹常馆过客于第中赋主人避地 其二》
宋代·孙觌

华榱翠桷刻蛟螭，蒿艾不剪与户齐。野鼠群行昼蹑壁，山鬼一脚夜撼扉。

胡骑扫迹今已非，官兵纵暴来无时。千炷眈眈四壁立，主人避地何时归。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。